
AVIZ
asupra propunerii legislative  pentru   modificarea şi completarea Ordonanţei de urgenţă a Guvernului nr.108/2001 privind exploataţiile agricole  

În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă pentru modificarea şi completarea Ordonanţei de urgenţă a Guvernului nr.108/2001 privind exploataţiile agricole, trimisă cu adresa nr. P.l.-X 334 din 25 aprilie 2006, înregistrată sub nr.31/540 din 26.04.2006.
 Senatul în calitate de primă Cameră sesizată a fost respinsă în şedinţa din 13 aprilie 2006.
Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din        11  mai  2006.

Membrii comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ nr.1681/24.11.2005. 

Guvernul, prin punctul său de vedere, nu susţine adoptarea propunerii legislative, întrucât OUG nr. 108/2001 privind exploataţiile agricole şi-a pierdut aplicabilitatea prin trecerea timpului, nefiind de utilitate la această dată.
În urma dezbaterilor, comisia a hotărât, cu unanimitate de voturi, avizarea favorabilă a  propunerii legislative, cu precizarea ca la dezbaterea în fond să se ţină seama de observaţiile de tehnică legislativă  formulate de Consiliul Legislativ prin avizul transmis.
În raport de obiectul şi conţinutul său, proiectul de lege face parte din categoria legilor ordinare.

